<classify> Wakati Cosmas atazichapa na Mohamed Bakari katika pambano la utangulizi la uzito wa feather la raundi nane, Mohamed Matumla atajipima ubavu kwa kupambana na Mustafa Dotto katika pambano la uzito wa Light la raundi nane kwa mujibu wa Promota wa ngumi za kulipwa Jay Msangi.Msangi alisema kuwa pia bondia, Mada Maugo ataingia ulingoni kwa kupambana na bondia kutoka Mbeya, Baraka Mwakansope baadala ya bondia Abdallah Dulla Mbabe Pazi kama ilivyotangazwa awali.Alisema kuwa pia siku hiyo, bondia wa kike, Lulu Kayage atazichapa na bondia nyota kutoka mkoa wa Mbeya, Mwanne Haji katika pambano la uzito wa fly lililopangwa kuwa la raundi sita. Maandalizi ya pambano la Cheka na Ajetovic yamekamilika na tutaanza kupokea wageni kuanzia kesho .Ajetovic atawasili Jumatano kesho huku maofisa wa WBF wanatarajia kuingia nchini Alhamisi.Alisema wageni wote watakaokuja watakutana na Waziri wa Habari, Utamaduni, Sanaa na Michezo, Nape Nnauye. Pambano la Cheka dhidi ya Geard Ajetovic linatarajia kupigwa Februari 27, mwaka huu kwenye viwanja vya Leaders, Dar es Salaam.Pia, pambano hilo linatarajiwa kusindikizwa na bendi ya muziki wa dansi nchini Twanga Pepeta.  <topic>: MICHEZO 